U z n e s e n i a 
zo 2. riadneho zasadnutia OZ v Haliči konaného dňa 12.4.2013

A/ B e r i e   n a   v e d o m i e:
1.	Informácie o podaných žiadostiach na štátne fondy a nadácie.
2.	Informácie z prezentácie o možnosti výstavby nájomných bytov firmy INNOVIA, s.r.o.
3.	Výsledky ankety o pomenovaní námestia.
4.	Informácie zo zasadnutia komisií.
5.	Mesačný plat hlavnej kontrolórky na rok 2013 vo výške 124,00 € mesačne.

B/  S ú h l a s í:
1.	So zakúpením kovového pletiva za brány v areáli TJ, s príspevkom na mzdu vodiča obecného autobusu poskytnutého pre mužstvo dorastu  na zápasy odohraté na ihriskách súperov a s obsadením športového hospodára, zamestnanca obce s maximálnym ohodnotením ceny práce v objeme 200 €  za kalendárny mesiac.
2.	S navýšením mesačnej mzdy zástupcovi starostu obce o 50,00 € od 1.1.2013.
3.	S pomenovaním námestia podľa vykonanej ankety na „Podzámocké námestie“.
4.	Aby firma STRABAG počas rekonštrukcie cesty Halič – Polichno vykonala aj uloženie cestných obrubníkov v dĺžke 35 m, ktoré budú oddeľovať cestné teleso od plánovaného chodníka.

C/  S c h v a ľ u j e:
1.	Záverečný účet obce Halič za rok 2012.
2.	VZN č. 2 o určení výšky príspevku na činnosť školy a školského zariadenia.
3.	VZN č. 3  o financovaní originálnych kompetencií obce na úseku školstva s prílohou.
4.	a) podľa § 9a odst. 8 písm. b zákona č. 138/1991 Zb. o majetku obcí v znení neskorších predpisov predaj parcely č. C-KN 720/29 - záhrada o výmere 295 m². Uvedená parcela tvorí priľahlú plochu k pozemku zastavanom stavbami vo vlastníctve kupujúcich a pozemok, ktorý je predmetom zmluvy svojím využitím tvorí nedeliteľný celok so stavbami vo vlastníctve kupujúcich. 
Predmetná nehnuteľnosť – pozemok nie je využiteľný pre obec ako vlastníka.
b) predaj pozemku pre kupujúcich Štefana Molnára, rod. Molnára, nar. 11.8.1949 a Alžbety Molnárovej, rod. Svoradovej, nar. 29.5.1953, bytom Staničná č. 510/7, 985 11  Halič.
c) cenu za celú predávanú nehnuteľnosť určili poslanci obecného zastupiteľstva vo výške 1,00 €, nakoľko za predávaný pozemok p.č. C-KN 720/29 už manželia Molnárovci zaplatili v roku 1995 a chybou obce nebola uvedená parcela prevedená do vlastníctva kupujúcich.
5.	a) podľa § 9a odst. 8 písm. b zákona č. 138/1991 Zb. o majetku obcí v znení neskorších predpisov predaj obecnej parcely C-KN 461/42 zastavané plochy a nádvoria o výmere 8 m².
Uvedená parcela tvorí priľahlú plochu k pozemku zastavanom stavbami vo vlastníctve kupujúcich a pozemok , ktorý je predmetom zmluvy svojím využitím tvorí nedeliteľný celok so stavbami kupujúcich. 
b) predaj pozemku pre kupujúcich Alexandra Fízera, rod. Fízera, nar. 25.2.1955 a Máriu Fízerovú, rod. Horváthovú, nar. 20.12.1953, bytom Lúčna č. 488/7, 985 11  Halič.
c) cenu za celú predávanú nehnuteľnosť určili poslanci obecného zastupiteľstva v Haliči vo výške 1,00 €, nakoľko uvedená nehnuteľnosť bola omylom odčlenená od pôvodnej parcely č. C-KN 462/19 pri uskutočnení ROEPU  v obci Halič.
6.	Mesačný plat starostu obce od 1.1.2013 vo výške 2 338,00 €.

V Haliči dňa 19.4.2013						Vladimír Rehanek
Zapísala: V. Belková						    	     starosta obce
Overovatelia: Antónia Bukovenová
	           Mgr. Igor Kokavec